open-index/open-wikipedia-markdown huggingface dataset:
Ahto Ani

**Ahto Ani** (sündinud 10. veebruaril 1955 Tartus) on endine Eesti NSV kohaliku võimu tegelane.

Ta on lõpetanud 1974. aastal Tartu 5. Keskkooli ja 1982. aastal kaugõppe teel Eesti Põllumajanduse Akadeemia (põllumajandusliku raamatupidamise alal).

Ta on töötanud aastatel 1979–1986 Viljandi näidissovhoosi vanemökonomistina, Viljandi Autobussi- ja Taksopargi pearaamatupidajana ning NSV Liidu Riigipanga Viljandi Osakonna juhatajana.

24. septembril 1986 valis Viljandi Linna Rahvasaadikute Nõukogu ta linna täitevkomitee esimeheks.

1989. aasta kohalikel valimistel (nn üleminekuvalimistel) valiti linna volikokku (linnanõukogusse) 13 inimest. Volikogu esimeheks (ühtlasi linnapeaks) kandideerisid kolm volikogu liiget. Salajasel hääletamisel 19. detsembril sai enim hääli Ani. Tema saigi linnapeaks (täitevkomitee esimeheks).

25. jaanuaril 1991 sõitis linnapea koos perega isikliku kutse alusel Soome, lubades tagasi olla 4. veebruariks. Tegelikult sõitis ta sealt edasi Rootsi ja seejärel Saksamaale. 6. veebruaril 1991 toimus volikogu erakorraline istung, millel linnapea Anile avaldati umbusaldust ja vabastati volikogu esimehe ja linnapea kohustest.

1991. aasta jaanuarist novembrini elas Ani Saksamaal Ahrensburgis, kus tegeles pangandusega. Seejärel naasis ta Viljandisse, kus töötas ehitusega seotud ettevõtetes kuni pensionile jäämiseni 2017. aastal.

## Isiklikku
Tema isa oli ooperilaulja Endel Ani.

## Viited
Einar Laukse

**Einar Laukse** (sündinud 22. juulil 1944 Vao külas) on endine Eesti NSV kohaliku võimu tegelane ja Eesti riigiametnik.

Ta on lõpetanud 1962. aastal Väike-Maarja Keskkooli ja 1969. aastal Tallinna Polütehnilise Instituudi (elektriinsenerina).

Aastatel 1974–1977 töötas ta Viljandi Agrotööstuskoondise aseesimehena (kureeris põllumajandusehitust ja energeetikat), 1977–1980 Viljandi KEK-i juhatuse esimehena, 1980–1983 Viljandi KEK-is peainseneri asetäitjana ning 1983–1990 EKE Projekti Viljandi osakonnas projektipeainseneri ja osakonna peainsenerina.

Laukse oli alates 15. novembrist 1990 kuni 31. maini 1991 Viljandi Linna RSN Täitevkomitee aseesimees. Pärast täitevkomitee esimehe Ahto Ani välismaale jäämist moodustas volikogu (linnanõukogu) 11. veebruaril ajutise linnavalitsuse (täitevkomitee) eesotsas aselinnapea (TK aseesimehe) Einar Lauksega. Aprillis toimunud täitevkomitee uue esimehe valimistel Laukse ei kandideerinud.

Pärast taasiseseisvumist töötas ta ta Riigivaraameti Viljandi talituse juhatajana (1991–1992) ja Viljandi maavalitsuse omandireformi nõunikuna, hiljem maaosakonna juhatajana (1992–2008).

## Viited
Nakkila vald

**Nakkila**  on Satakunta maakonnas asuv vald. Nakkila valla keskus ehk kirkonkylä asub Kokemäki jõe äärel umbes 20 kilomeetri kaugusel Porist. Nakkilas elab aasta 2024 andmete järgi 4 939 inimest ja selle pindala on 184,9 km², millest 182,9 km² on maismaa ja 2,0 km² siseveekogud.

## Viited

## Välislingid

* Nakkila koduleht
Merikarvia vald

**Merikarvia**  on Satakunta maakonna loodenurgas Selkämere rannikul asuv vald. Aasta 2025 lõpus elas seal 2834 inimest. Merikarvia pindala on 1246,24 km², millest 795,34 km² moodustab meri.

## Viited

## Välislingid

* Merikarvia koduleht
Sekstant

**Sekstant** on navigatsiooniriist, millega mõõdetakse kahe taevakeha või taevakeha ja horisondi vahelist nurkkaugust. Seda kasutatakse asukoha määramiseks eelkõige merenduses, aga ka lennunduses.

Sekstandi abil mõõdetakse näiteks Päikese, Kuu või tähe kõrgust horisondi suhtes. Mõõdetud nurga ja täpse aja põhjal arvutatakse vaatleja geograafiline laius ja pikkus ehk tema asukoht Maa pinnal. Seade koosneb kaarest (tavaliselt kuuendik ringist ehk 60°), peeglitest ja vaateosast, mis võimaldavad taevakeha ja horisondi kujutise ühte vaatevälja tuua.

Sekstant oli eriti oluline enne satelliitnavigatsiooni ajastut ning seda kasutatakse varuvahendina ka tänapäeval.

## Viited

## Välislingid
*
Troll (Rootsi ansambel)

**Troll** oli Rootsi popansambel. Bändi kuulsaim lugu on "Jimmy Dean". Ansambli liikmed olid Falunist pärit lapsepõlvesõbrad, kes esinesid trollikostüümides.
Bērzaune kirik

**Bērzaune luteri kirik** on luteri kirik Lätis Bērzaunes. 

See oli Bērzaune kihelkonnakirik. Tänapäeval kasutab seda Läti luteri kiriku Bērzaune kogudus. Hoone asub Bērzaunes. 

## Ajalugu

Kihelkonnale pani aluse Bērzaune vasallilinnus, millel oli aastal 1431 ka oma kirik. Kirikule oli eraldatud ka kaks adramaad maad. Väidetavalt rajati see aastal 1349.

Aastal 1594 asetati kiriku põrandasse Johann von Tiesenhauseni ja tema abikaasa Anna hauakivi. Hauaplaat on muinsusmälestistena riikliku kaitse all.

Aastal 1694 ehitati vana kirik ümber. See kirikuhoone sai kannatada, kui küla piirkonnas Punaarmee  1944. aastal läbimurdelahinguid pidas. Aastal 2001 taastati sealne kogudus, see taastas 2009. aastal ka kiriku.

## Viited
Kalsnava kirik

**Kalsnava luteri kirik** on varemetes luteri kirik Lätis. 

See oli Kalsnava kihelkonnakirik. Hoone asub Veckalsnava külas.

Kiriku juures asuvad Kalsnava kiriku muinaskalmed on muinsusmälestistena regionaalse kaitse all.

## Ajalugu

Kihelkonnale pani aluse Kalsnava vasallilinnus, millel oli ka oma kirik. Kirik põles aastal 1643 maha. Kroonikate kohaselt oli see vana puust hoone, mille torn oli selleks ajaks lammutatud. Uus puidust kirik valmis aastal 1732. Aastal 1774 asendas selle kivist kirik, mis aga aastal 1830 oli maha jäetud. Toona alustati uue kiriku ehitust, mis valmis aastal 1835.

Kirikuhoone sai kannatada, kui küla piirkonnas Punaarmee  1944. aastal läbimurdelahinguid pidas. Kirik on osaliselt taastatud, kuid sealne kogudus käib koos Jaunkalsnava kultuurimajas. Kiriku varemetes peetakse suvisel ajal laulatusi ja jumalateenistusi, seal korraldatakse ka vaimuliku muusika kontserte.

## Viited
Malaisia hiinlased

**Malaisia hiinlased** (malai keeles *orang Cina Malaysia*) on Hiina juurtega Malaisia elanikud.

Hiinlased moodustavad Malaisias suuruselt teise tnose pärast malailasi ja moodustasid 2020. aasta seisuga 23,2% riigi kodanikest ehk ligi 7 miljonit. Lisaks moodustavad Malaisia hiinlased maailmas suuruselt teise ülemerehiinlaste kogukonna peale naaberriigis Tais elavaid Tai hiinlasi. Enne 1963. aastat nimetati etnilist hiinlaste kogukonda **Malaia hiinlasteks**. Nagu enamik Kagu-Aasia Hiina kogukondi, on nad säilitanud märkimisväärse ja olulise kohaloleku tänapäeva riigi majanduses vähemalt kaks sajandit alates Briti Malaia ajastust.

Enamik Malaisia hiinlasi on Lõuna-Hiina immigrantide järeltulijad, kes saabusid Malaisiasse 19. sajandi alguse ja [20. sajand]i] keskpaiga vahel enne riigi iseseisvumist [Briti impeeriumist. Enamik neist on pärit Fujianist või Lingnani piirkonnast (tänapäeva Guangdong, Guangxi ja Hainan). Nad räägivad erinevaid [hiina keel]]e murdeid, näiteks Fujianist pärit hoklod ja fuzhoud räägivad mindongi murdes, Guangdongist pärit teotšiud, kantonid ja hakkad räägivad vastavalt kantoni, teotšiu ja Gani murdeid, Hainanist pärit hainanlased hainani murdes ja Guangxist pärit tšuangid tšuangi murret.

## Viited
Tiong King Sing

**Tiong King Sing** (hiina lihtsustatud kirjas 张庆信, hiina traditsioonilises kirjas 張慶信; sündinud 3. septembril 1961 Sibus) on Malaisia ​​poliitik ja ärimees, kes on alates 2022 olnud Malaisia turismi-, kunsti- ja kultuuriminister. Alates 2017. aastast on ta Progressiivse Demokraatliku Partei (PDP) president, esindanud Bintulut Malaisia ​​parlamendis alates 1999. aastast ja Dudongi Sarawaki osariigi seadusandlikus kogus alates 2021. aastast.

Ta sündis aastal 1961 Sibus. Ta on lõpetanud Pingtungi Rahvusliku Teadus- ja Tehnoloogiaülikooli (asub Taiwani lõunaosas).

Ta on alates 2020. aasta aprillist peaministrite Muhyiddin Yassini, Ismail Sabri Yaakobi ja Anwar Ibrahimi eriesindaja Hiinas. Aastatel 2014–2018 oli ta peaministrite Najib Razaki ja Mahathir Mohamadi eriesindaja Ida-Aasias. Alates novembrist 2017 on ta olnud PDP president. Seoses laienemisega Lääne-Malaisiasse 2017. aasta novembris nimetati partei ümber uue nime ja logoga, mis tulenes Sarawaki Progressiivsest Demokraatlikust Parteist (SPDP), mis oli endine BN koalitsiooni osa.
Helmut Jänes

**Helmut Jänes** on eesti filmispetsialist, festivalikorraldaja ja filmikriitik. 

Ta on tuntud eelkõige Pimedate Ööde filmifestivali (PÖFF) pikaajalise meeskonnaliikmena ning Haapsalu õudus- ja fantaasiafilmide festivali (HÕFF) juhina. Alates 2007. aastast kureerib ta PÖFFi alaprogrammi "Öised värinad" (Midnight Shivers), mis keskendub kultus- ja õudusfilmidele.

Lisaks žanrikinole on Jänes tegev teiste filmifestivalide ja -programmide juures. PÖFFi armastusfilmide festivali Tartuff programmikoostajana on ta vastutanud Tartu Raekoja platsi vabaõhuekraani filmivaliku eest. Ühtlasi kureerib ta Eesti Kunstimuuseumi filmiõhtute sarja Kumu Dokumentaal.

## Tegevus filmikriitikuna
Helmut Jänese filmianalüüse ja arvustusi on avaldatud alates 1990. aastate algusest, peamiselt kultuurilehes Sirp ja Eesti Rahvusringhäälingu portaalides. Tema kirjutised keskenduvad sageli žanrifilmide esteetikale, festivalipoliitikale ning ta on olnud häälekas "veidrate filmide" ja julge eneseväljenduse kaitsja Eesti filmidiskursuses.

## Tunnustus
* **Haapsalu linna kultuuripreemia** – panuse eest Haapsalu kultuurielu ja HÕFF-i edendamisse.

## Viited
Pavel Vilikovský

**Pavel Vilikovský** (27. juuni 1941 – 10. veebruar 2020) oli Slovakkia kirjanik. 

Ta sündis aastal 1941 Palúdzkas, mis on nüüd Liptovský Mikuláši osa. Ta õppis ühe aasta Prahas FAMU filmikoolis ja seejärel lõpetas aastal 1965 Bratislavas Comeniuse ülikooli inglise ja slovaki filoloogia erialal. Ta töötas toimetajana erinevates ajakirjades ja kirjastustes. Kuigi ta alustas kirjutamist 1960. aastatel, muutus tema kirjanduslik looming vabalt kättesaadavaks alles pärast sametrevolutsiooni. Ta avaldas üle tosina raamatu, millest „Letmý sneh” (2014) on tõlgitud Margus Alveri poolt eesti keelde pealkirjaga "Sulelumi"; raamat ilmus aastal 2025 sarjas Loomingu Raamatukogu. 1997. aastal võitis Vilikovský Vilenica auhinna.

Ta oli tõlkija ja diplomaadi Ján Vilikovský noorem vend.
Heated Rivalry

"**Heated Rivalry**" on Kanada telesari, mille lõi Jacob Tierney Rachel Reidi romaani "Game Changers" põhjal. Peaosades on Hudson Williams ja Connor Storie. Sarja esilinastus Crave'i kanalil 28. novembril 2025.

12. detsembril 2025 pikendati sarja teise hooajani.

Eestis on sari HBO Maxis voogedastusel alates jaanuarist 2026.

## Osatäitjad
* Hudson Williams – Shane Hollander
* Connor Storrie – Ilya Grigoryevich Rozanov
* François Arnaud – Scott Hunter
* Robbie G.K. – Christopher "Kip" Grady
* Christina Chang – Yuna Hollander
* Dylan Walsh – David Hollander
* Ksenia Daniela Kharlamova – Svetlana Sergeevna Vetrova
* Callan Potter – Hayden Pike
* Franco Lo Presti – Cliff Marleau
* Kamilla Kowal – Jackie Pike
* Yaroslav Poverlo – Polkovnik Grigori Rozanov
* Slavic Rogozine – Alexei Grigoryevich Rozanov
* Benjamin Roy – JJ Dagenais
* Kolton Stewart – Carter Vaughn
* Bianca Nugara – Maria Villanueva
* Brandon Ash-Mohammed – Shawn
* Matthew Finlan – Kyle Swift
* Nadine Bhabha – Elena Rygg
* Matt Gordon – George Grady
* Sophie Nélisse – Rose Landry

## Viited


## Välislingid
* Ametlik koduleht
Linda Sarapuu

**Linda Sarapuu** (sünninimi **Linda Mitt**; 16. august 1942 Kõssa – 29. oktoober 2022 Viljandi) oli eesti raamatukogundustegelane ja koduloolane.

Ta alustas kooliteed Kõpu 7-klassilises Koolis, jätkas õpinguid Viljandi II Keskkoolis ja Viljandi Kultuurharidustöö Koolis (raamatukogunduse erialal). Pärast kooli lõpetamist suunati ta tööle külaraamatukokku Viljandi rajoonis, jätkates kaugõppes õpinguid Tallinna Pedagoogilise Instituudi raamatukogunduse ja bibliograafia erialal.

1967. aastal asus Sarapuu tööle Viljandi Keskraamatukokku laenutajana ja hiljem teenindusosakonna juhataja, direktori asetäitja ja alates 1994. aastast peaspetsialistina.

1970. aastatel hakati tema algatusel ostma antikvariaatidest raamatukokku kunsti- ja väärtkirjandust. Kodu-uurijana kirjutas ta artikleid mitmetest Viljandimaa kultuuritegelastest. Kui 1990. aastast hakkas taas ilmuma Sakala kalender, kuulus ta pikka aega selle loomingulisse kollektiivi.

Aastatel 1978−1987 oli ta praktikust õppejõud Viljandi Kultuurikoolis, valmistades ette noori raamatukogutööks.

Linda Sarapuu jäi pensionile 2013. aastal.

## Teosed
*"Viljandi Linnaraamatukogu 100: 1911–2011". Koostaja Linda Sarapuu; Viljandi: Viljandi Linnaraamatukogu, 2012.

## Viited
Anna Marend

**Anna Marend** (sünninimi **Anna Kaalep**; 28. jaanuar (vkj 16. jaanuar) 1893 – 19. september 1981) oli eesti raamatukogundustegelane.

Ta oli kauaaegne Viljandi Rahvaülikoolide Seltsi Raamatukogu juhataja (1920–1921 ja 1925–1940). Pärast juunipööret nimetati raamatukogu Viljandi Keskraamatukoguks ja vahetati juhatajat. Saksa okupatsiooni ajal sai Viljandi raamatukogu juhatajaks taas Marend. Ta jäi sellesse ametisse ka pärast 1944. aastal Eesti taasokupeerimist (Viljandi Maakonna Keskraamatukogu juhataja kuni 1947. aastani).

Marend oli Eesti Raamatukoguhoidjate Ühingu liige.

## Isiklikku
Ta abiellus 1921. aastal Jüri Marendiga (kuni nimede eestistamiseni Jüri Meiner). Neil sündis 1923. aastal poeg Harri.

## Viited
Lihula tulistamine

**Lihula tulistamine** oli 2020. aastal Pärnumaal Lääneranna vallas Lihula lähedal aset leidnud massitulistamine. Selles hukkus kaks inimest ja kolm sai vigastada, nende seas kaks last. Tulistamises kahtlustatavana peeti kinni 32-aastane mees Mikk Tarraste, kes mõisteti hiljem eluks ajaks vangi. Tarraste sooritas vanglas enesetapu.
CHEOPS

**CHEOPS** (**CH**aracterising **E**x**OP**lanets **S**atellite) on Euroopa Kosmoseagentuuri (ESA) kosmoseteleskoop. Selle eesmärk on määrata tuntud Päikesesüsteemi-väliste planeetide suurus, mis võimaldab hinnata nende massi, tihedust, koostist ja kujunemislugu. See saadeti orbiidile 18. detsembril 2019 ning on esimene väikeklassi missioon ESA teadusprogrammis Cosmic Vision. Väikesel satelliidil on 30 cm apertuuriga optiline Ritchey–Chrétieni teleskoop, mis on paigaldatud standardsele väikese satelliidi platvormile.

Planeeritud 3,5-aastase missiooni jooksul pidi CHEOPS mõõtma tuntud, heledate ja lähedaste tähtede ümber tiirlevate eksoplaneetide suurust ning otsima ka varem radiaalkiiruse meetodil avastatud eksoplaneetide prognoositud üleminekuid. Projekti teadlased eeldavad, et need hästi kirjeldatud eksoplaneedid on peamised sihtmärgid teistele teleskoopidele, nagu James Webbi kosmoseteleskoop (JWST) või ülisuurtele maapealsetele teleskoopidele. 2023. aastal pikendati missiooni kestust 2026. aastani. Pikendatud missiooni käigus peaks CHEOPS otsima ka eksokuid. Kuna satelliit asub Maa-lähedasel orbiidil, mõjutavad selle vaatlusi ka teised satelliidid.

## Viited
Paramäesuusatamine 2026. aasta taliparalümpiamängudel

Paramäesuusatamine on üks võistlusaladest 2026. aasta taliparalümpiamängudel, mis toimuvad Milanos ja Cortina d'Ampezzos. Kokku jagatakse paramäesuusatamises välja 30 medalikomplekti.

## Võistlusalad
Igal alal võisteldakse nii meeste kui ka naiste arvestuses. 

Võistlusalad on järgmised:

* Kiirlaskumine (istudes, seistes, nägemispuudega)
* Ülisuurslaalom (istudes, seistes, nägemispuudega)
* Suurslaalom (istudes, seistes, nägemispuudega)
* Slaalom (istudes, seistes, nägemispuudega)
* Alpi kahevõistlus (istudes, seistes, nägemispuudega)

## Ajakava
Kõik ajad on Eesti talveaja järgi (UTC+2)

## Tulemused

### '''Naised'''

#### <big>Kiirlaskumine</big>

#### <big>Ülisuurslaalom</big>

#### <big>Suurslaalom</big>

#### <big>Slaalom</big>

#### <big>Alpi kahevõistlus</big>

### '''Mehed'''

#### <big>Kiirlaskumine</big>

#### <big>Ülisuurslaalom</big>

#### <big>Suurslaalom</big>

#### <big>Slaalom</big>

#### <big>Alpi kahevõistlus</big>

## Medalite tabel

*  Korraldajariik (Itaalia)
{| class="wikitable" style="text-align:center;"
|- bgcolor="#efefef"
! colspan=6|  Milano Cortina 2026 
|-

## Vaata ka

* Mäesuusatamine 2026. aasta taliolümpiamängudel

## Viited
Bentley Flying Spur (2005)

:*Teiste samanimeliste mudelite kohta vaata artiklit [[Bentley Flying Spur (täpsustus)]].*

**Bentley Flying Spur** (aastani 2013 **Bentley Continental Flying Spur**) on luksusautomudel, mida toodab aastast 2005 Suurbritannia autotootja Bentley. See on neljaukseline sedaan, väiksem mudel, kaheukseline kupee, on Bentley Continental GT.

Flying Spure toodetakse Crewe'is Inglismaal. Väike osa esimese põlvkonna mudeleid pandi Crewe'i vabriku väiksuse tõttu enne 2008. aastat kokku Volkswageni tehases Dresdenis.

## Põlvkonnad

Bentley Continental Flying Spur Speed – Frontansicht (2), 5. April 2012, Düsseldorf.jpg|1. põlvkond
Bentley Flying Spur – Frontansicht (2), 12. August 2013, Düsseldorf.jpg|2. põlvkond
Bentley Flying Spur Hybrid (2019) 1X7A0376.jpg|3. põlvkond
Carlos Kaiser

**Carlos Henrique Raposo** (tuntud kui **Carlos Kaiser**; sündinud 2. aprillil 1963) on Brasiilia petis ja endine jalgpallur (ründaja). Kuigi ta ei osanud professionaalsel tasemel jalgpalli, õnnestus tal 10 aasta jooksul sõlmida lepinguid mitmete meeskondadega. Ta ei mänginud ühtegi ametlikku mängu, kuid ühel korral sai ta soojenduse ajal punase kaardi. Kaiser peitis oma oskamatust vigastuste, meeskonnavahetuste ja muu abil.

## Viited
Euclid (kosmoseteleskoop)

**Euclid** on laia vaateväljaga kosmoseteleskoop, millel on 600-megapiksline kaamera nähtava valguse salvestamiseks ning lähisinfrapuna spektromeeter ja fotomeeter tuvastatud galaktikate punanihke määramiseks. Selle ehitasid Euroopa Kosmoseagentuur (ESA) ja Euclid Consortium ning see saadeti orbiidile 1. juulil 2023 Cape Canaveralist Floridas. Missioon on nime saanud Vana-Kreeka matemaatiku Eukleidese (Euclid) järgi.

Umbes ühe kuu möödudes jõudis see oma sihtpunkti – halo-orbiidile ümber Päikese–Maa teise Lagrange'i punkti L2, mis asub keskmiselt 1,5 miljoni kilomeetri kaugusel Maa orbiidist. Teleskoop peaks töötama vähemalt kuus aastat. Euclidi missiooni eesmärk on paremini mõista tumeenergiat ja tumeainet, mõõtes täpselt universumi kiirenevat paisumist. Korsch-tüüpi teleskoop mõõdab galaktikate kujusid erinevatel kaugustel Maast ning uurib seost kauguse ja punanihke vahel.

Euclid on keskmise klassi ("M-klassi") missioon ning kuulub ESA teadusprogrammi Cosmic Vision. See valiti programmi 2011. aasta oktoobris koos missiooniga Solar Orbiter. Euclid saadeti teele kanderaketiga Falcon 9. 7. novembril 2023 avalikustas ESA Euclidi esimesed täisvärvilised kosmosepildid, mis näitavad selle potentsiaali luua seni kõige ulatuslikum universumi 3D-kaart. 2024. aasta mais avaldas ESA Euclidi missioon pildid galaktikaparvedest Abell 2390 ja Abell 2764, tähetekkepiirkonnast Messier 78, spiraalgalaktikast NGC 6744 ning Dorado grupist.

## Viited
Audi Quattro

**Audi Quattro** on sport- ja ralliautomudel, mida tootis aastatel 1980–1991 Saksa autotootja Audi.

## Vaata ka
* AMC Eagle
* Audi S ja RS mudelid
* Jensen FF

## Viited
Dixie Dean

:*Mitte segi ajada šoti jalgpalluri [[Dixie Deans]]iga.*

**William Ralph Dean** (22. jaanuar 1907 – 1. märts 1980) oli Inglise jalgpallur (ründaja). Ta lõi ühe hooajaga Inglismaa kõrgliiga ajaloo rekordilised 60 väravat. Dean oli oma aja parimaid tipuründajaid ning valiti aastal 2002 värskelt loodud Inglise jalgpalli kuulsuste halli.

Dixie Dean sündis Lääne-Inglismaal Birkenheadis ning alustas karjääri kodulinnas Tranmere Roversis. Hiljem liitus ta oma lapsepõlve lemmikklubi Evertoniga. Ta oli väga viljakas väravakütt, eriti märkimisväärne oli tema oskus lüüa väravaid peaga. Suurema osa oma karjäärist mängis ta Evertonis, hiljem sundisid vigastused ta klubist lahkuma ning ta esindas Notts Countyt ja Iiri meeskonda Sligo Rovers.

Kui Everton hooajal 1927–1928 Inglise meistriks tuli, lõi Dean meeskonna 102-st väravast 60. Ta mängis 42-st liigamängust 39. Samal hooajal debüteeris ta ka Inglismaa jalgpallikoondise eest, kus ta mängis kokku 16 mängu ja lõi 18 väravat.

Aastal 2001 avati Evertoni staadioni Goodison Parki ees tema kuju.

## Saavutused
### Everton
* Inglise kõrgliiga (2): 1927–28, 1931–32
* Inglismaa teine liiga (1): 1930–31
* FA Charity Shield (2): 1928, 1932
* FA Cup (1): 1933 

## Vaata ka
* Inglise jalgpalli kõrgliiga parimate väravaküttide loend
* Üle 500 värava löönud jalgpallurite loend

## Viited

## Allikad
*
*
*
*
*
Aston Martin DB5

**Aston Martin DB5** on sportautomudel, mida tootis aastatel 1963–1965 Briti autotootja Aston Martin. Selle kujundas Itaalia firma Carrozzeria Touring Superleggera. DB5-le eelnes DB4. "DB" sümboliseerib aastal 1947 Aston Martini firma ostnud ettevõtjat David Browni.

DB5 on tuntud James Bondi filmidest. James Bond sõitis DB5-ga esimest korda 1964. aasta filmis "Kuldsõrm". Aastal 2013 andis Royal Mail välja Aston Martin DB5-ga postmargi.

## Vaata ka
* "James Bondi" sõidukite loend

## Viited

## Allikad
*
*
NGC 6744

**NGC 6744** (tuntud ka kui **Caldwell 101**) on spiraalgalaktika, mis asub 25 miljoni valgusaasta (umbes 7,67 megaparseki) kaugusel Paabulinnu tähtkujus. Selle mass on 5,92 × 1010 Päikese massi (M☉).

Seda peetakse üheks Linnuteega kõige sarnasemaks galaktikaks meie lähiümbruses. Sarnaselt Linnuteega, on ka sellel moonutatud satelliitgalaktika nimega NGC 6744A, mis sarnaneb ühega Magalhãesi Pilvedest. Arvatakse, et NGC 6744 sisaldab umbes sada miljonit tähte.

Selle avastas 30. juunil 1826 Šoti astronoom James Dunlop, kes vaatles seda Parramattast, Austraaliast.

## Viited
Radža

**Radža** (mõnikord ka **rāja** või **rājan**) on sanskriti keelsete juurtega aadli- või kuninglik tiitel, mida kasutasid ajalooliselt peamiselt India valitsejad, monarhid ja kõrgeimad aadlikud. Tiitlit kasutati nii Hindustani poolsaarel, kui ka Kagu-Aasias.

Tiitlil on Lõuna-Aasias ja Kagu-Aasias pikk ajalugu, mida kinnitab Rigveeda, kus rājan on valitseja, näiteks daśarājñá yuddhá ehk "Kümne kuninga lahing".

Radžal on samatähenduslikud kognaadid teistes indoeuroopa keeltes, eelkõige ladina keeles  ja keldi keeles .

Marathikeelne tiitel "Rao", mida kasutatakse nii eesnime kui ka aunimetusena, on ka tuletatud sanskritikeelsest sõnast  "rāja", mis tähendab "kuningas", see on seotud Kshatriya varnaga ja seda võib pidada Kshatriya tiitliks.

## Viited
Gampi

**Gampi** ehk **ganpi**  on Jaapanis kasvavate põõsaste rühm, mis kuulub perekonda *Wikstroemia.* Mõningaid liike on paberi valmistamiseks kasutatud juba 8. sajandist.  Gampi on üks kolmest taimest, mida kasutatakse kvaliteetse ''washi''- paberi valmistamiseks, nagu ka kōzo- ja mitsumata-puid. 

## Viited
Suletud ökosüsteem

**Suletud ökosüsteem** on ökosüsteem, millel on ümbrusega energiavahetus, aga pole ainete vahetust. S.t ta on termodünaamiliselt suletud süsteem: energeetiliselt avatud, aga aineliselt suletud. 

Piisavalt suures suletud ökosüsteemis võib elu püsivalt kesta. Stabiilsuse eelduseks on, et kõik, mida organismid suletud ökosüsteemis toodavad, ka samas ökosüsteemis tarbitakse. S.t kõik aineringed on selles süsteemis suletud ja null-bilansiga. Ökosüsteemi tasakaalustumisel muutub ta suletumaks. 

Maa biosfäär on peaaegu suletud ökosüsteem. 

Eestis on suletud mikroökosüsteeme uurinud Galina Grossmann.

## Vaata ka
*suletud süsteem (küberneetika)
*ökoloogiline tasakaal
*ökosüsteemsed teenused
Ante Šušnjar

**Ante Šušnjar** (sündinud 27. jaanuaril 1983 Mostaris) on Horvaatia poliitik, ta kuulub liikumisse *Domovinski pokret*. Ta on 17. maist 2024 Horvaatia majandusminister Andrej Plenkovići kolmandas valitsuses.

Ta lõpetas aastal 2006 Spliti ülikooli õigusteaduse kraadiga. 2010. aastal alustas ta advokaadina praktiseerimist ja 2020. aastal omandas ta usaldusisiku litsentsi.

Ta hakkas poliitikas osalema liikumises *Domovinski pokret*, liitudes selle presiidiumiga.

17. mail 2024 asus ta ametisse Andrej Plenkovići kolmandas valitsuses Horvaatia majandusministrina.
Harku raba

**Harku raba** on raba, mis asub Harjumaal. 

Rabas on põhjapoolsem madalam Mustsoo ja lõunapoolsem kõrgem
Valgesoo, mida eraldab kitsas ja madal liivakünnis. Valgesoost veelgi lõuna pool, üle
järjekordse madala liivakünnise, asub kolmas – Kollane soo. Kokku tuntakse neid
kui Harku raba.

## Vaata ka
*Rabaveere tänav

## Viited
Jeep Wrangler (JK)

**Jeep Wrangler (JK)** on maasturimudel, mida tootis aastatel 2006–2018 Ameerika Ühendriikide autotootja Jeep. See on Jeep Wrangleri kolmas põlvkond. Mudelit esitleti 2006. aastal Põhja-Ameerika autonäitusel Detroitis ning mudelit Wrangler Unlimited 2007. aastal New Yorgi autonäitusel.

Mudeli kere kujundati põhjalikult ümber, kui Jeep kuulus DaimlerChrysleri koosseisu. Siiski meenutab Wrangler JK paljudes aspektides Willys MB-d, Jeep CJ-d ja vanemaid Wranglereid. Wrangler JK-l on sisselülitatav nelikvedu ning nii kõrged kui madalad käigud.

Standardne Wrangler JK oli kaheukseline, kuid toodeti ka neljaukselisi mudeleid Wrangler Unlimited. Aastaks 2017 moodustasid Unlimited-versioonid 3/4 kõigist uutest Wrangler JK-dest.

## Viited
Diego Placente

**Diego Rodolfo Placente** (sündinud 24. aprillil 1977) on Argentina jalgpallitreener ja endine jalgpallur (vasakkaitsja).

Oma mängijakarjääri jooksul esindas ta Argentina, Saksa, Hispaania, Prantsuse ja Uruguay klubisid ning Argentina jalgpallikoondist.

Ta juhendab 2023. aastast Argentina U-17 ja 2025. aastast ka U-20 koondist.

## Saavutused
### Argentinos Juniors
* Argentina teine liiga: 1996–97

### River Plate
* Argentina kõrgliiga: 1996–97, 1999–2000, 1999–2000
* Supercopa Libertadores: 1997

### Bordeaux
* Prantsuse kõrgliiga: 2008–09
* Prantsuse superkarikas: 2008, 2009
* Prantsuse liigakarikas: 2008–09

### Nacional
* Uruguay kõrgliiga: 2011–12

### Argentina U-20
* Lõuna-Ameerika meistrivõistlused: 1997
* Maailmameistrivõistlused: 1997
Endel Paalmann

**Endel Paalmann** (22. veebruar 1932 Tallinn – 29. november 2011) oli eesti ehituskonstruktor ja Eesti NSV riigitegelane.

Ta lõpetas 1956. aastal kiitusega Tallinna Polütehnilise Instituudi (TPI)  ehitusteaduskonna tööstus- ja tsiviilehituse erialal. 1955. aastal astus NLKP liikmeks. Oli aastatel 1956–1957 ELKNÜ TPI komitee sekretär ja 1957–1959 Riikliku Projekteerimise Instituudi "Estonprojekt" konstruktor. 1961. aastal sai Estonprojektist Eesti Projekt ja Paalmannist selle peainsener (1961–1968).

Aastatel 1968–1980 oli Paalmann Eesti NSV Riikliku Ehituskomitee esimees. 1980. aastal määrati ta Kommunaalprojekti direktoriks.

1971. aastal valiti ta EKP kongressil EKP Keskkomitee liikmekandidaadiks.
__NOTOC__
## Tunnustus

*1965 – Nõukogude Eesti preemia

## Inseneritöid
*Tallinna laululava (1960, juhtiv konstruktor)

## Viited

## Välislingid
*Foto (1956). ajapaik.ee
Paramäesuusatamine

**Paramäesuusatamine** on mäesuusatamise kohandatud vorm puuetega sportlastele. Spordiala kujunes välja puuetega sõjaveteranide algatusel teise maailmasõja ajal ja järel Saksamaal ning Austrias. Spordiala haldab Rahvusvahelise Paralümpiakomitee spordikomitee. Peamiselt kasutatakse sportimiseks tugisuuski, istesuuski ja monosuuski. Paramäesuusatamise võistlusalad on kiirlaskumine, ülisuurslaalom, suurslaalom, slaalom, Alpi kahevõistlus ning lumelauasõit.

Paramäesuusatamise klassifikatsioon on süsteem, mis on loodud selleks, et tagada õiglane konkurents mäesuusatajatel, kellel on erinevat tüüpi puuded. Võisteldakse peamiselt kolmes erinevas grupis: istudes, seistes ja nägemispuudega. Paramäesuusatamise jaoks on loodud eraldi süsteem, mis võimaldab kolmel klassifikatsioonigrupil võistelda samal rajal õiglaselt, hoolimata erinevast suusatamisvõimest ja meditsiinilistest piirangutest.

Mäesuusatamine oli üks spordialadest esimestel taliparalümpiamängudel 1976. aastal, kus toimusid slaalomi ja suurslaalomi võistlused. Aja jooksul on lisatud taliparalümpia programmi uusi võistlusalasid. 2010. aasta taliparalümpiamängude paramäesuusatamise võistlused toimusid Whistleris. Whistleris toimunud võistlustel võisteldi kiirlaskumises, Alpi kahevõistluses, ülisuurslaalomis, slaalomis ja suurslalomis.

## Välislingid

* IPC mäesuusatamise koduleht
* EPOK mäesuusatamise koduleht
David Batty

**David Batty** (sündinud 2. detsembril 1968) on Inglismaa endine jalgpallur (kaitsev poolkaitsja).

Ta mängis 17-aastase karjääri jooksul erinevates Inglismaa klubides ja Inglismaa jalgpallikoondises. Ta käis väljakul 438-s liigamängus ning lõi kaheksa väravat. Batty kuulus Inglise koondisesse 1992. aasta EM-l ja 1998. aasta MM-l.

Ta võitis Leeds Unitediga Football League Second Divisioni (tugevuselt teise liiga) ja Football League First Division (kõrgliiga) viimasel hooajal enne selle Premier League'iks reformimist. Ta kuulus hooajal 1994–95 Premier League'i võitnud Blackburn Roversi koosseisu, kuid medalit ei saanud.

David Batty lõpetas mängijakarjääri aastal 2004 ning on pärast seda elanud meediapildist eemal ja andnud vähe intervjuusid. Mitmed tema endised meeskonnakaaslased on väitnud, et Batty suhtus jalgpalli kui töösse ning ei tundnud mängu vastu erilist huvi.

## Saavutused
### Leeds United
* Inglise kõrgliiga: 1991–92
* Inglise teine liiga: 1989–90
* Inglise superkarikas: 1992

### Individuaalsed
* PFA Aasta Meeskond: 1993–94, 1996–97, 1997–98

## Viited
Mercedes-AMG G 65

**Mercedes-AMG G 65** on maasturimudel, mida tootis aastatel 2012–2018 Saksa autotootja Mercedes-AMG.

## Vaata ka
* Mercedes-AMG
* Mercedes-Benzi autode loend
* Mercedes-Benz G500 4×4²
* Lamborghini LM002

## Viited
Evi Murdla

**Evi Murdla** on eesti raamatukogundustegelane.

Ta on töötanud aastatel 1971–2011 Viljandi Linnaraamatukogus (kuni 1988 Viljandi Keskraamatukogus ja 1988–1994 Viljandi Maakonna Keskraamatukogus), sealhulgas aastatel 1985–2011 juhatajana (teistel andmetel direktorina).

Tema direktoriks oleku ajal sai raamatukogu 2002. aastal uue hoone Tallinna tänaval.

Evi Murdla jäi pensionile 2011. aastal.

## Tunnustus
*2002 – Eesti Raamatukoguhoidjate Ühingu aastapreemia

## Viited

## Välislingid
*Evi Murdla. Kümme aastat võitlust, et Viljandi saaks tänapäevase raamatukogu. Sakala, 23. jaanuar 2025
Salman Khurshid

**Salman Khurshid Alam Khan** (hindi keeles सलमान खुर्शीद; sündinud 1. jaanuaril 1953 Alīgarhis) on India kõrgem poliitik, määratud vanemadvokaat, autor ja õigusteaduse õpetaja, ta on India Kongressipartei liige. Ta oli 28. oktoobrist 2012 kuni 25. maini 2014 India välisminister.  Varem valiti ta Farrukhabadi Lok Sabha Lok Sabhasse (India parlamendi alamkotta) (1991–1996). Temast sai 1991. aasta juunis India kaubandusministri asetäitja ja hiljem India välisasjade riigiminister (jaanuar 1993 – juuni 1996).

## Elukäik
Ta sündis aastal Alīgarhis Uttar Pradeshi osariigis. Ta õppis jesuiitide juhitavas St. Xavieri keskkoolis Patnas, Delhi avalikus koolis Mathura teel Delhis ja kristlaste juhitavas St. Stepheni kolledžis Delhis. Seejärel omandas ta inglise keele magistrikraadi (M.A.) ja tsiviilõiguse bakalaureusekraadi (B.C.L.) Oxfordi ülikooli St. Edmund Halli kolledžist Inglismaal.

Ta alustas oma poliitilist karjääri 1981. aastal Indira Gandhi peaministri ametiajal peaministri kantseleis eriametnikuna. 1991. aasta juunis sai temast kaubandusministri asetäitja ning jaanuarist 1993 kuni juunini 1996 oli ta India valitsuse välisministri asetäitja (P. V. Narasimha Rao valitsuses). 28. maist 2009 kuni 28. oktoobrini 2012 oli ta India vähemusasjade minister ning 12. juulist 2011 kuni 28. oktoobrini 2012 oli ta samaaegselt veel India õigus- ja justiitsminister. 28. oktoobrist 2012 kuni 25. maini 2014 oli ta India välisminister.

## Isiklikku
Ta on moslem, ta on abielus Louise Khurshidiga ning neil on kolm poega ja üks tütar. Tema isa Khurshed Alam Khan oli aastatel 1992–1999 Karnataka osariigi kuberner. Tema emapoolne vanaisa Zakir Husain oli aastatel 1967–1969 India president.
Viljandi Kodu-uurimise Selts

**Viljandi Kodu-uurimise Selts** oli Viljandi maakonna koduloolasi ühendav selts. 

Seltsi asutasid 9.mail 1929 Viljandis Viljandi Jaani koguduse õpetaja August Westrén-Doll, vannutatud advokaat Arthur Jung, Viljandi Eesti Haridusseltsi Tütarlaste gümnaasiumi direktor Mihkel Varrik, sama kooli õpetaja Peeter Kivirist, Viljandi Maakonna Poeglaste Gümnaasiumi ajalooõpetaja Peeter Kuk ja Viljandi valla Kuude algkooli õpetaja Tõnis Meier (Kihuoja).

Asutajatel oli plaanis asutada selts, mis võtaks kohaliku ajaloo uurimise süstemaatilise tähelepanu alla, ning kaugemate eesmärkide hulgas oli jutuks ka muuseumi (taas)loomine Viljandisse.

Seltsi põhikirja kinnitamine võttis kohtu- ja siseministeeriumis aega terve aasta.

Seltsi esimene üldkoosolek peeti 30. märtsil 1930 Kaitseliidu Sakalamaa maleva staabihoone ruumides. Osalejaid oli 22, nende seas sellised tol ajal tuntud tegelased nagu Mats Nõges, Aleksander Asberg (Aspre), Johannes Kurrik ja Märt Raud. Sama aasta lõpuks loeti liikmete nimekirjas kokku juba 34 inimest.

Esimesel koosolekul valiti ka juhatus, kes pidi hakkama tegelema seltsi igapäevaelu korraldamisega. Juhatajaks valiti A. Westrén-Doll, abideks T. Meier ja A. Jung.

Järgnes seltsi tegevuses aktiivne periood kuni 1940. aastani. Sellesse jäid ettekandekoosolekute korraldamine, muinsuskaitselistele objektidele väljasõitude organiseerimine ning kaks suuremat, kohaliku ajaloo teadvustamise seisukohalt ülitähtsat aktsiooni: muuseumi asutamine ning arheoloogiliste kaevamiste korraldamine 1939. aastal (magister Armin Tuulse juhtimisel).

Seltsi sisuline tegevus lõppes Nõukogude okupatsiooni esimese aasta sügisel (1940).

## Seltsi juhatuse esimehed
*1929–1937 August Westrén-Doll
*1937–1940 Alfred Kivirähk

## Viited
Vancouver Whitecaps FC

:*Mitte segi ajada [[Vancouver FC]]-ga.*

**Vancouver Whitecaps Football Club** on Vancouveris tegutsev Kanada jalgpalliklubi. Whitecaps mängib Major League Socceri (MLS) Läänekonverentsis. Klubi asutati aastal 2009 ning võeti MLS-i vastu aastal 2011. Whitecaps on n-ö fööniksklubi: nime "Whitecaps" kasutas varem 1974. asutatud North American Soccer League'i klubi, mis taastati aastal 2001 ning osales 2010. aastal USSF Division 2 Professional League'is (Vancouver Whitecaps (1986–2010)). Whitecaps on aastast 2001 olnud samade omanike käes.

2012. aastal sai Whitecapsist esimene Kanada meeskond, mis jõudis MLS Cupi sõelmängudele. Klubi on tulnud viis korda Kanada meistriks ning mänginud korra nii Kesk- ja Põhja-Ameerika meistrivõistluste kui ka MLS Cupi finaalis (kaotati vastavalt Cruz Azulile ja Miami Interile). Vancouver osaleb teiste loodepiirkonna meeskondade, Seattle Soundersi ja Portland Timbersi, vastu ka fännide loodud Cascadia Cupil.

Whitecaps pälvis üleilmset tähelepanu 2025. aastal, kui võistkonnaga liitus 2014. aasta maailmameister Thomas Müller. Teised märkimisväärsed (endised) mängijad on Ameerika Ühendriikide koondislane Jay DeMerit (Whitecapsi esimene mängija ja kapten), 2013. aasta MLS-i parim väravakütt Camilo Sanvezzo ja klubis karjääri alustanud Kanada koondislane Alphonso Davies.

## Välislingid
* Koduleht
Paralaskesuusatamine 2026. aasta taliparalümpiamängudel

Paralaskesuusatamine on üks võistlusaladest 2026. aasta taliparalümpiamängudel, mis toimuvad Milanos ja Cortina d'Ampezzos. Kokku jagatakse paralaskesuusatamises välja 18 medalikomplekti.

## Tulemused

### Naised

#### 12,5 km individuaaldistants

#### 7,5 km sprint

#### Jälitussõit (nägemispuudega, seistes 7,2 km; istudes 5,1 km)

### Mehed

#### 12,5 km individuaaldistants

#### 7,5 km sprint

#### Jälitussõit (nägemispuudega, seistes 7,2 km; istudes 5,1 km)

## Medalite tabel
*  Korraldajariik (Itaalia)
{| class="wikitable" style="text-align:center;"
|- bgcolor="#efefef"
! colspan=6|  Milano Cortina 2026 
|-

## Vaata ka

* Laskesuusatamine 2026. aasta taliolümpiamängudel

## Viited
Malay Mail

**Malay Mail** on Malaisia pealinna Kuala Lumpuri veebipõhine uudisteportaal. See on jätk samanimelisele tabloidile, mis ilmus esmakordselt 1. detsembril 1896, kui Kuala Lumpur oli tolleaegsete uute Malai Liiduriikide pealinn, tehes sellest esimese liiduriikides ilmunud päevalehe. 2018. aasta detsembris lõpetati Malay Maili paberkujul väljaandmine (ilmus paberkujul 122 aastat). Pärast seda jätkas Malay Mail ainult uudisteportaalina.

Teise maailmasõja ajal asendas ajalehte Malai Sinpo.

## Ajalugu
Ajaleht oli esialgu pärastlõunane väljaanne, mis keskendus kohalikele sündmustele ja mida reklaamiti kui "hoolivat lehte". Oli tavaline, et kohaliku kogukonna uudised jõudsid pealkirjadesse. Hea näide sellest oli Rahva Otseülekannete Fondi (People's Live Telecast Fund) avalik annetuskampaania, mis korraldati 1982. aasta juunis Ahmad Sebi Abu Bakari juhtimisel, et ühisrahastada samal ajal toimuvate maailmameistrivõistluste otseülekannete edastamist Radio Televisyen Malaysia jaoks, kogudes viie teleülekande jaoks kokku 300 000 Malaisia ringgitit; iga ülekande ajal oli kirjutatud "ditaja oleh rakyat Malaysia" ("Malaisia rahva sponsoreeritud"). 

Ajalehes oli kajastatud ka "3. lehekülje tüdruk", mida ei võetud liiga tõsiselt, kuna seal oli pilt tabloidist, kuhu oli trükitud palju alusetuid uudiseid.

Malay Mail oli domineeriv koht kuulutuste jaoks ning 1990. aastatel oli tavaline, et peaaegu pool ajalehe sisust olid kuulutused.

1997. aastal oli Malay Mail New Straits Times Pressi jaoks üks kõige tulusamatest projektidest, tänu sellele, et see oli kuum koht kuulutuste jaoks. Kuulutused olid populaarsed ja süvendasid huvi ajalehe vastu rahva seas.

2018. aastal tehti Malay Maili veebisaidile ulatuslikud uuendused ja see taaskäivitati nime all malaymail.com. Kakskeelsed hiina- ja malai keele uudisteportaalid nimetati ümber Cincai Newsiks (hiina keeles: 精彩大马) ja ProjekMM-iks.

25. oktoobril 2018 teatas Malay Mail, et lõpetab trükitegevuse 1. detsembril 2018 ja läheb 2. detsembril 2018 täielikult üle digitaalsele kujule.

## Viited
Adelija Petrosjan

**Adelija Tigranovna Petrosjan** (vene Аделия Тиграновна Петросян; sündinud 5. juunil 2007 Moskvas) on Venemaa iluuisutaja, kes võistleb üksiksõidus. Ta on kolmekordne Venemaa meister (2024, 2025, 2026). XXV taliolümpiamängudel võistles ta neutraalse sportlasena ja saavutas üksiksõidus kuuenda koha, kogudes kokku 214,53 punkti. 

Petrosjan on tuntud kui esimene naisuisutaja, kes tegi võistlusel neljakordse  rittbergeri ja esimene uisutaja, kes tegi vabauisutamises kaks neljakordset rittbergerit. 

Ta on ka kolmekordne Venemaa Grand Prix finaali võitja (2023, 2024, 2025) ja Venemaa meistrivõistluste pronksmedalist (2022). Samuti on ta kahekordne juunioride Grand Prix medalivõitja: kuld 2021. aasta Sloveenia Grand Prix'l ja pronks 2021. aasta Slovakkia Grand Prix'l. Ta on ka 2021. aasta Venemaa juunioride meistrivõistluste hõbemedalist ning  Venemaa hüpete meistrivõistluste võitja (2025) ja hõbemedalist (2024). 

Venemaa meistersportlane (2022).
Ivan Anušić

**Ivan Anušić** (sündinud 13. oktoobril 1973 Osijekis) on Horvaatia poliitik, kes on aastast 2011 Horvaatia Demokraatliku Liidu (*Hrvatska demokratska zajednica*, HDZ) liige. Ta on alates 16. novembrist 2023 olnud Horvaatia asepeaminister ja Horvaatia kaitseminister. Varem oli ta aastatel 2017–2023 Osijeki-Baranja maakonna kuberner.

## Elukäik
Ta sündis aastal 1973 Osijekis. Aastal 1991 lahkus ta keskkoolist, et liituda käimasoleva sõja ajal Horvaatia armeega. Ta teenis Rahvuskaardis ja politseijõududes, osaledes erinevates sõjalistes operatsioonides kuni 1995. aasta keskpaigani. Ta teenis Horvaatia relvajõududes kuni 2001. aastani. Ta lõpetas Zagrebi Ülikooli kinesioloogia erialal. Aastatel 2002–2005 oli ta spordiklubi president ja kikkpoksi treener.

1993. aastast oli ta Horvaatia Õiguste Partei (*Hrvatska stranka prava*, HSP) liige, kuid ei olnud 1990. aastatel poliitiliselt aktiivne. Aastatel 2005–2017 oli ta Antunovaci vallavanem (asub Osijeki-Baranja maakonnas) ning aastal 2017 sai tast Osijeki-Baranja maakonna kuberner. Aastatel 2015–2020 ka Horvaatia parlamendi liige.

Enne HDZ-ga liitumist oli ta aastatel 2009–2011 poliitiliselt sõltumatu. Aastal 2011 liitus ta Horvaatia Demokraatliku Liiduga (HDZ) ja 2020. aastal sai temast erakonna asepresident.

16. novembril 2023 liitus ta Andrej Plenkovići teise valitsusega, asudes Horvaatia asepeaministri ja Horvaatia kaitseministri ametikohtadele. Ta säilitas mõlemad ametikohad kohad ka Andrej Plenkovići kolmandas valitsuses, mis moodustati 17. mail 2024.

## Isiklikku
Ta on abielus ja nelja lapse isa.
Toivo Sak

**Toivo Sak** (24. oktoober 1941 Kuusalu vald – 19. aprill 2005) oli Eesti NSV komsomoli- ja muuseumitöötaja.

Ta lõpetas 1960. aastal Loksa Keskkooli ja 1965. aastal Tartu Riikliku Ülikooli (ajaloo- ja ühiskonnaõpetuse õpetaja kutsega). Töötas aastatel 1966–1967 Viljandi Internaatkoolis ajalooõpetajana.

1965. aastal astus ta NLKP liikmeks. Aastatel 1967–1969 töötas ta EKP Viljandi Rajoonikomitees propaganda- ja agitatsiooniosakonnas lektorina. 1969. aastal valiti ta ÜLKNÜ Viljandi Rajoonikomitee teiseks sekretäriks.

Aastatel 1973–1982 töötas ta Viljandi Kultuurikoolis õppealajuhatajana.

## Muuseumijuhina
Sak oli aastatel 1982–1991 Viljandi Rajoonidevahelise Koduloomuuseumi direktor.

## Viited
Kujuri galaktikarühm

**Kujuri galaktikarühm** on galaktikate rühm, mis on nähtav galaktilise lõunapooluse lähedal. See on üks Kohalikule rühmale lähimaid galaktikate rühmi. Rühma keskpunktist Linnuteeni on ligikaudu 12,7 miljonit valgusaastat.

Kujuri galaktika (NGC 253) ja mõned teised galaktikad moodustavad selle rühma keskmes gravitatsiooniliselt seotud tuuma. Mõned teised äärealadel asuvad galaktikad võivad rühmaga seotud olla, kuid ei pruugi olla gravitatsiooniliselt seotud. Kuna enamik selle rühma galaktikaid on tegelikult nõrgalt gravitatsiooniliselt seotud, võib rühma kirjeldada ka filamendina. Arvatakse, et see on varajases arenguetapis, kus galaktikad langevad mööda filamentseid struktuure endiselt rühma sisse.

Kujuri galaktikarühma kuulub 13 galaktikat, sealhulgas näiteks IC 1574, NGC 59, NGC 247, NGC 625, NGC 7793, ESO 540-030, PGC 2933, PGC 6430, UGCA 15 ja UGCA 442.

## Viited
Ain-Andris Vislapuu

**Ain-Andris Vislapuu** (ka **Ain Vislapuu**; sündinud 1964) on eesti ajaloolane ja muuseumitegelane.

Ta on Viljandi Muuseumi teadusdirektor ning numismaatika- ja arheoloogiakogu koguhoidja.

## Tunnustus
*2000 – Viljandi linna kultuuripreemia

## Teosed
*"Viljandi vanadel fotodel: fotosid Viljandi Muuseumi kogust = Viljandi in old photos: photos from the collection of Viljandi Museum". Koostanud Ain-Andris Vislapuu, fotod valinud Tiina Parre ja Herki Helves. Tallinn: Tänapäev, 2007 (156 lk)
*"Mulgid ja Mulgimaa vanadel fotodel". Koostaja ja tekstide kirjutaja Ain-Andris Vislapuu. Viljandi: Viljandi Muuseum, 2013 (264 lk)
*"Põhja-Viljandimaa vanadel fotodel". Koostaja ja tekstide kirjutaja Ain-Andris Vislapuu. Viljandi: Viljandi Muuseum, 2014 (246 lk)
*"Viljandi ordulinnus ja lossimäed läbi aja = The Teutonic Order's castle and castle hills in Viljandi through time". Viljandi muuseumi toimetised V. Koostaja ja toimetaja Ain-Andris Vislapuu, Viljandi, 2015 (183 lk)
*"Viljandi 1918–2018 sõnas ja pildis. I osa, Eesti Vabariik ja okupatsioonid 1918–1987". Koostajad: Ain-Andris Vislapuu (tekst), Herki Helves (foto). Viljandi: Viljandi Muuseum, 2018 (255 lk)
*"Viljandi 1918–2018 sõnas ja pildis. II osa, Eesti Vabariigi taastamine ja areng 1988–2018" Koostajad Ain-Andris Vislapuu ja Herki Helves. Viljandi: Viljandi Muuseum, 2019 (128 lk)

## Viited
Anu Rannu

**Anu Rannu** (sündinud 28. novembril 1983) on eesti muuseumijuht.

Ta on lõpetanud Tartu Ülikooli Viljandi kultuuriakadeemia, kust sai rakenduskõrghariduse kultuurikorralduses ja Tartu Ülikooli kultuurikorralduse erialal, kust sai magistrikraadi.

Ta töötas aastatel 2008–2021 Eesti Pärimusmuusika Keskuses, kandes seal korraldusjuhi, projektijuhi ja büroojuhi kohustusi, tegutsenud samas ka festivali arendusjuhina. 2021. aastal sai ta Tartu Ülikooli Viljandi kultuuriakadeemias kultuurikorralduse nooremlektoriks.

Rannu on 2025. aastal sihtasutuseks saanud Viljandi Muuseumi juhatuse liige alates 2025. aasta maist.

## Tunnustus
*2022 – Kultuurkapitali Viljandimaa aastapreemia

## Viited
Rahvusvahelised stabiliseerimisjõud

**Rahvusvahelised stabiliseerimisjõud** (inglise keeles *International Stabilization Force* (**ISF**)) on ÜRO Julgeolekunõukogu mandaadi all tegutsev rahuvalveüksus. See loodi oktoobris 2025 Hamasi ja Iisraeli poolt sõlmitud rahuplaani raames. Üksusele on seatud eesmärgiks tagada julgeolek, õpetada välja Palestiina uus korrakaitseüksus ning tagada Gaza sektori demilitariseerimine ja ülesehitamine.

## Vaata ka
* UNRWA
* UNTSO
* EUBAM Rafah
* TIPH
* ÜRO rahuvalvemissioonide loend

## Viited
Sepang

**Pekan Sepang** on väike piirilinn ja ka *[[mukim]]* Sepangi ringkonnas Selangori osariigis Malaisias. Linna tuntuim osa on selle lääneosa, kus asuvad nii Kuala Lumpuri rahvusvaheline lennujaam (Malaisia suurim lennujaam), kui ka Sepangi rahvusvaheline ringrada, kus toimusid Malaisia ''grand prix'' ja Malaisia mootorratta Grand Prix.

## Haldusjaotus
Mukim Sepangi pindala on 198,08 km². Selles haldusüksuses on 6 malai küla, 2 hiina "uut küla" ja 31 linnaosa.

## Viited
Clemens Aleksandriast

**Titus Flavius Clemens**, tuntud ka kui **Aleksandria Clemens** (vanakreeka keeles: Κλήμης ὁ Ἀλεξανδρεύς; u 150 – u 215 pKr), oli kristlik teoloog, filosoof ja kirikuisa, kes õpetas Aleksandria Katehheetilises koolis. Tema õpilaste hulka kuulusid teiste seas Origenes ja Jeruusalemma Alexander.

Ta oli haritud, Kristlusesse pöördunud mees, kes tundis põhjalikult klassikalist kreeka filosoofiat ja kirjandust. Nagu näitavad tema kolm peateost, mõjutas hellenistlik filosoofia, eriti Platon ja stoikud, Clemensit rohkem kui ühtegi teist tema aja kristlikku mõtlejat. Tema salapärased teosed, millest on säilinud vaid fragmendid, viitavad sellele, et ta oli tuttav ka kristluse-eelse juudi esoteerika ja gnostitsismiga. Ühes oma teoses väitis ta, et kreeka filosoofia on saanud alguse mittekreeklaste seast, kinnitades, et nii Platonit kui ka Pythagorast õpetasid Egiptuse õpetlased.

Clemensit peetakse üldiselt üheks kirikuisadest. Teda austatakse kopti kristluses, idakatoliikluses, Etioopia kristluses ja anglikaani kirikus. Läänekatoliikluses austati teda kuni 1586. aastani, mil paavst Sixtus V eemaldas Baroniusi nõuandel tema nime Rooma martüroloogiast. Õigeusu kirik lõpetas Aleksandria Clemensi ametliku austamise 10. sajandil. Sellest hoolimata viitavad nii õigeusu kui ka katoliiklikud autorid talle vahel endiselt kui Aleksandria pühale Clemensile.

## Elulugu
Clemensi täpne sünniaeg ja -koht ei ole kindlalt teada. Oletatakse, et ta sündis umbes 150. aasta paiku pKr. Epiphanius Salamisest märgib tema sünnikohaks Ateena, kuid esineb ka pärimusi, mille kohaselt oli ta pärit Aleksandriast. Clemensi vanemad olid paganad ning ta ise pöördus kristlusse hiljem. Teoses *Protreptikos* ilmutab ta laialdasi teadmisi kreeka usundi ja müsteeriumikultuste kohta, mis said pärineda vaid tema perekonna usupraktikatest. 

Hüljanud noormehena paganluse selles nähtud moraalse korruptsiooni tõttu, reisis ta Kreekas, Väike-Aasias, Palestiinas ja Egiptuses. Clemensi rännakud olid eeskätt religioosne ettevõtmine. Kreekas kohtas ta Joonia teoloogi, keda on samastatud Ateena Athenagorasega; idamaades õpetasid teda aga süürlane, keda on peetud Tatianuseks, ja üks juut, kes oli tõenäoliselt Kaisarea Theophilus.

## Viited